Informačná architektúra

Informačná architektúra je dizajn organizácie, štruktúry a pomenovania častí webových stránok, intranetov a softvéru s cieľom podporiť čo najlepšiu použiteľnosť.‘What is IA?’ Information Architecture Institute. IAinstitute.org  Ide o novú disciplínu zameranú na prenesenie princípov dizajnu a architektúry do „digitálneho sveta“. Zvyčajne obsahuje model alebo koncept informácii, ktoré budú používané v komplexnom informačnom systéme. Môže ísť napríklad o knižničné systémy, alebo o iné produkty využívajúce databázy.

Historicky je termín informačný architekt prisudzovaný Richardovi Saulovi Wurmanovi.R.S. Wurman:  "Information Architects" V súčasnosti existuje rastúca komunita aktívnych IA špecialistov, známa ako Information Architecture Institute.'Join the IA Network' Information Architecture Institute.  

 Definícia 
Informačná architektúra môže mať mierne rôzne významy v rôznych odvetviach informačných systémov alebo IT architektúry. Všetky definície majú tieto spoločné body: určenie cieľov, určenie nárokov, štruktúrovaný dizajn zdieľaného prostredia, metódy organizácie a pomenovaní prvkov, predpríprava pre implementáciu.

 Úloha 
Informačná architektúra je špecializovaná zručnosť, ktorá interpretuje informácie a vyjadruje rozdiely medzi značkami a systémami značiek. Konkrétnejšie zahŕňa kategorizáciu informácie do komplexnej štruktúry, ideálne takej, akej cielené publikum čo najrýchlejšie porozumie a potom z nej čo najjednoduchšie získa informáciu, ktorú požaduje.Rosenfeld, L., Morville, P. (1998). Information architecture for the World Wide Web. 1 st. Ed., O'Reilly & Associates, Sebastopol, CA. Organizačná štruktúra býva obvykle hierarchická, ale nie je to nutné. Toto zvykne byť vyžadované pri aktivitách ako knižničné systémy, CMS, webové stránky, technické písanie a kritická softvérová infraštruktúra. Informačná architektúra do istej miery vychádza z knihovníctva a informačnej vedy a učí sa na niektorých školách.IAinstitute.org , Schools Teaching IA

V kontexte s dizajnom informačných systémov, informačná architektúra odkazuje na analýzu a dizajn dát skladovaných informačnými systémami, sústrediac sa na záznamy, ich vlastnosti a vzťahy medzi nimi. Odkazuje na tvorbu modelu dát pre individuálne databázy a na pohltenie používaných dátových modelov na koordináciu definície týchto dát.

 Postup 
Tvorba informačnej architektúry webovej stránky sa skladá z analýzy a návrhu. V analýze sa určí zmysel projektu, prehodnotia sa jeho ciele a vyhodnotí sa pre akých návštevníkov je určený.‘Informačná architektúra’ prezentácia od firmy ui42.  Vzápätí sa títo návštevníci rozdelia do rôznych rolí a zistí sa, aké akcie budú na tejto stránke dané role robiť, aké funkcie budú požadovať a aký obsah vyhľadávať. Pokiaľ sa nerobí úplne nová stránka, vykoná sa analýza tej predošlej, čo bolo dobre a čo treba zmeniť. K tomuto zoznamu údajov sa ešte pridajú funkčné, legálne a obchodné požiadavky.

V druhej etape sa navrhne štruktúra budúcej stránky s ohľadom na to, aby sa roliam zisteným v analýze používala čo najpohodlnejšie. Jej obsah sa pomenuje a vytvorí sa takzvaná mapa. Potom sa navrhne navigácia a ako bude fungovať vyhľadávanie (aký obsah bude prehľadávať). Nakoniec sa zohľadnia prípadné posledné požiadavky, ako napríklad merania návštevnosti, a vytvorí sa dokumentácia pre implementáciu. Keď je toto všetko hotové, je možné začať programovať.

 Informačný architekt 
Richard Saul Wurman hovorí o informačnom architektovi: "Používam pojem architekt z cudzieho oboru. Myslím architekta ako človeka tvoriaceho systematické, štruktúrované a usporiadané princípy na dosiahnutie cieľa — vedomá tvorba artefaktu, idei, alebo doktríny, ktorá informuje, pretože je jasná."

 Referencie 

 Ďalšie čítanie 
 Peter Morville a Louis Rosenfeld,  Information Architecture for the World Wide Web (2006), ISBN 0-596-52734-9


 Zdroj 

Kategória:Dizajn
Kategória:Riadenie dát
Kategória:Informačné technológie